**KOKKULEPE**

Grupi liikme ja Eesti Erametsaliidu vahel

Eesti Erametsaliit edaspidi EEML omab PEFC metsamajandamise grupisertifikaati. Grupi liikme kohustusi ja õigusi reguleerivad järgmised dokumendid: „PEFC Eesti jätkusuutliku metsamajandamise standard“, (PEFC EST 1003), „Metsamajandamise grupisertifitseerimise nõuded“, (PEFC EST 1002), „PEFC Kaubamärkide reeglid – nõuded“ (PEFC ST 2001), „PEFC kaubamärkide kasutuslitsentside väljastamise kord Eesti Metsasertifitseerimise Nõukogu poolt“ (PEFC EGD 1005) ja EEML sisesed protseduurid.

Grupisertifikaat võimaldab grupi liikmest metsaomanikul kasutada PEFC sertifikaati. Kokkulepe reguleerib koostööd sertifikaadi taotleja/hoidja ja metsaomaniku vahel.

I EEML õigused ja kohustused

1. EEML tagab aja- ja asjakohase grupi juhtimissüsteemi toimimise;
2. EEML esindab grupi liiget kõigis PEFC-ga seotud toimingutes (sh suhtlemisel sertifitseerijaga, sertifitseerimisavalduse esitamisel ja lepingu sõlmimisel sertifitseerijaga)
3. EEML kohustub läbi viima PEFC sisekontrolle, hoidma grupi liikmeid kursis sertifitseerimisega ja edastama vajalikud dokumendid õigeaegselt sertifitseerijale
4. EEML kohustub grupi liiget eelnevalt informeerima kontrollkäikudest Tema metsamaal
5. EEML esindab oma liikmeid PEFC Eesti standardite ülevaatamisel
6. EEML esitab grupiga liitujatele ja liikmetele arveid sertifikaadi taotlemise ja hoidmisega seotud kulude katmiseks
7. EEML võib liikmed välja arvata arve(te) mittetasumisel ja kahe meeldetuletuse eiramise korral ning PEFC jätkusuutliku metsamajandamise standardi nõuete rikkumisel
8. EEML teavitab EMSN-i grupisertifikaati kaasatud metsamaa ulatusest
9. EEML teavitab grupi liiget standardi nõuete muutustest

**II GRUPI LIIKME õigused ja kohustused**

1. Grupi liige kohustub esitama EEML-ile õigeaegselt kõik asjasse puutuvad materjalid ja dokumendid
	* 1. Metsamaa ja/või istandike andmete tabel kord aastas
		2. Tehtud metsamajanduslike tööde nimekiri kogu metsamaa ja/või istandike kohta (eelnenud majandusaasta lõikes)
		3. Muud dokumendid, mis on seotud sisekontrollidega ning audititega
2. Juhul kui grupi liige on eelnevalt osalenud grupisertifitseerimistes, siis on ta andnud sellest enne kokkuleppe sõlmimist EEML-ile teada.
3. Grupi liige kinnitab, et majandab oma metsa PEFC Eesti jätkusuutliku metsamajandamise standardi nõuete järgi ning kohustub sellealastest muudatustest teavitama koheselt EEML-i
4. Grupi liige tagab, et alltöövõtjad täidavad Tema maal PEFC Eesti standardi nõudeid
5. Grupi liige nõustub eelnevalt kokkulepitud kontrollkäikudega tema metsamaal
6. Grupi liige nõustub, et teda kontrollib EEML-i poolt määratud kontrollüksus
7. Grupi liige rakendab EEML-i poolt kehtestatud asjakohaseid parandus- ja ennetusmeetmeid
8. Grupi liige võtab endale kohustuse olla EEML PEFC grupisertifikaadi liige viis (5) aastat
9. Kui grupi liige soovib grupist enne viie (5) aasta möödumist lahkuda, tuleb esitada põhjendatud kirjalik lahkumisavaldus ning selgitus grupist lahkumise põhjuste kohta, üks (1) kalendriaasta ette. Kirjaliku lahkumisavalduse esitanud grupi liikme staatus ning sellest tulenevad õigused ja kohustused kehtivad kuni järgmise kalendriaasta lõpuni. Sertifitseeritavate grupist väljaastumisega lõpevad kõik kokkuleppega sõlmitud grupi liikme ja Erametsaliidu vahelised kohustused.

**Dokumendile alla kirjutades nõustuvad grupi liige ja Eesti Erametsaliit kokkuleppes nimetatud tingimustega**

Kokkulepe kehtib alates allakirjutamise kuupäevast kuni EEML grupisertifikaadi kehtivusaja lõpuni või maaomaniku grupist välja arvamiseni.

Grupi liige EEML juhatuse poolt volitatud isik

*//allkirjastatud digitaalselt// //allkirjastatud digitaalselt//*